Foto: Reuters Qozog‘iston prezidenti Nursulton Nazarboyev Markaziy Osiyo mamlakatlarida terrorchilikka qarshi xavfsizlik haqida fikr bildirdi, deb xabar qilmoqda Tengrinews.kz. Nursulton Nazarboyevning Ostonada Markaziy Osiyo davlat rahbarlari bilan birinchi maslahatlashuv uchrashuvi yakunlari bo‘yicha ma’lum qilishicha, qo‘shni mamlakatlar uchun xavfsizlik birinchi o‘rinda bo‘lishi kerak. "Hozir Afg‘onistonda hodisalar yuz bermoqda. Bizni bu juda xavotirga solyapti. Agarda bizning davlatlar maxsus xizmatlari qalin hamkorlik qilsa, biz terrorchilar, narkotrafik, diniy ekstremistlar haqida hamma narsani bilamiz. Hammasiga chek qo‘ysa bo‘ladi. Biz bu haqda kelishib oldik, O‘zbekistonda shu oy oxirida yuqori darajada konferensiya bo‘lib o‘tadi, bizning barcha davlatlar qarorlar qabul qiladi", - deya aytib o‘tdi Qozog‘iston prezidenti. Nursulton Nazarboyev bu masalalar muhim ekanini alohida ta’kidlab o‘tdi.